钦定古今图书集成/历象汇编/岁功典/第011卷 > 《梁元帝纂要》 > 阳春赋 傅元
## 钦定古今图书集成/历象汇编/岁功典/第011卷 > 《梁元帝纂要》 > 阳春赋 傅元

虚心定乎昏中，龙星正乎春辰。嘉勾芒之统时，宣太
皞之威神。素冰解而《泰》液洽，元獭祭而雁北征。乾坤
絪缊，冲气穆清。幽蛰蠢动，万物乐生。依依杨柳，翩翩
浮萍。桃之夭夭，灼灼其荣。繁华煜而燿野，炜芬葩而
扬英。鹊营巢于高树，燕衔泥于广庭。睹《戴胜》之止桑
兮，聆《布谷》之晨鸣。乐仁化之普宴兮，异鹰隼之变形。
习习谷风，洋洋绿泉。丹霞横景，文虹竟天。